SET ปิดดิ่ง 11 จุด วิตกกลุ่มแบงก์กำไรทรุด แนะจับตาศาลรธน.วินิจฉัยยุบพรรคอนาคตใหม่พรุ่งนี้
SET ปิดดิ่ง 11 จุด วิตกกลุ่มแบงก์กำไรทรุด แนะจับตาศาลรธน.วินิจฉัยยุบพรรคอนาคตใหม่พรุ่งนี้ โดยดัชนีปิดตลาดวันนี้ ที่ระดับ 1,589.11 จุด ลบ 11.37 จุด หรือ 0.71% มูลค่าการซื้อขาย 5.79 หมื่นล้านบาท
20 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,589.11 จุด ลบ 11.37 จุด หรือ 0.71% มูลค่าการซื้อขาย 5.79 หมื่นล้านบาท
10 หุ้นกดดัชนีวันนี้

ด้านนักวิเคราะห์เปิดเผยว่า ตลาดหุ้นไทยวันนี้ปรับตัวลงเช่นเดียวกับตลาดกลุ่ม TIP ที่ต่างติดลบกันหมด ขณะที่ตลาดอื่นในภูมิภาคเคลื่อนไหวทั้งบวก-ลบสลับกัน ช่วงนี้หลายตลาดเล่นไปตามปัจจัยเฉพาะตัว โดยตลาดบ้านเรารับแรงขายหุ้นในกลุ่มแบงก์ที่มีผลถ่วงตลาดราว 8 จุด ซึ่งเป็นการ Surprise ในเชิงลบจากผลประกอบการของธนาคารไทยพาณิชย์ (SCB) ที่ออกมาต่ำกว่าคาดมาก ทำให้นักลงทุนวิตกงบฯของแบงก์อื่น ๆ ที่จะประกาศตามมา จึงต้องติดตามการทยอยประกาศผลประกอบการของกลุ่มแบงก์ต่อไป
นอกจากนี้ พรุ่งนี้ให้ติดตามศาลรัฐธรรมนูญ (รธน.) นัดวินิจฉัยข้อกล่าวหาพรรคอนาคตใหม่กรณีล้มล้างการปกครองระบอบประชาธิปไตยฯ และช่วงกลางสัปดาห์ติดตามการประกาศตัวเลขการส่งออกเดือน ธ.ค.62 ของไทย
สำหรับแนวโน้มการลงทุนในวันพรุ่งนี้ (21 ม.ค.) คาดว่าตลาดฯ มีลุ้นฟื้นตัวได้บ้างแต่ก็คงจะไม่มาก พร้อมให้แนวรับ 1,585 จุด ส่วนแนวต้าน 1,595 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCB     มูลค่าการซื้อขาย 10,253.37  ล้านบาท ปิดที่ 102.00 บาท ลดลง  15.00 บาท
BBL     มูลค่าการซื้อขาย  2,567.91  ล้านบาท ปิดที่ 150.00 บาท ลดลง   4.00 บาท
KBANK   มูลค่าการซื้อขาย  2,452.01  ล้านบาท ปิดที่ 135.00 บาท ลดลง   6.50 บาท
BAM     มูลค่าการซื้อขาย  2,367.25  ล้านบาท ปิดที่  26.50 บาท เพิ่มขึ้น  1.60 บาท
GPSC    มูลค่าการซื้อขาย  1,827.18  ล้านบาท ปิดที่  94.00 บาท เพิ่มขึ้น  1.75 บาท
 
ตลาดหุ้นเอเชีย
